Skrittene

Skrittene er en episode i TV-serien Et lite grøss? Regissør var Kent Nilssen. Denne korte filmen var en dramatisering av André Bjerkes novelle Skrittene, som ble publisert i novellesamlingen Tryllestaven. Syv historier om noe bortenfor i 1961. 

Episoden ble sendt på NRK Fjernsynet 22. desember 1973.

Handling 
Det er en spøkelseshistorie. En komponist (Espen Skjønberg) har nettopp flyttet inn i en leilighet i en gård på Oslos vestkant. Om natten hører han lyden av fottrinn fra leiligheten ovenfor, noe som gjør at han ikke får sove. Det  går ut over konsentrasjonen hans når han skal skrive musikk på dagtid. Han spør en nabo om hvem som bor i leiligheten, men får som svar at den står tom. Komponisten bestemmer seg for å flytte inn i den leiligheten.

Skuespillere 
Espen Skjønberg
Bjørg Vatle
Johan Kjelsberg
Thorleif Reiss

Kilder 
Et lite grøss? : Skrittene på tv.nrk.no

TV-episoder